**Ministru kabineta rīkojuma projekta „Grozījums Ministru kabineta 2011.gada 12.janvāra rīkojumā Nr.12**

### "Par Koncepciju par nepieciešamajām darbībām Eiropas Parlamenta un Padomes 2009.gada 13.jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu noteiktajai elektroenerģijas pārvades sistēmas operatora nodalīšanai”

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2011.gada 12.janvāra rīkojums Nr.12 "Par Koncepciju par nepieciešamajām darbībām Eiropas Parlamenta un Padomes 2009.gada 13.jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu noteiktajai elektroenerģijas pārvades sistēmas operatora nodalīšanai” (turpmāk - rīkojums). | |
| 2. | Pašreizējā situācija un problēmas | Šobrīd rīkojuma 5.punkts nosaka, ka Ekonomikas ministrija līdz **2011.gada 15.februārim** sagatavo un iesniedz Ministru kabinetā informāciju par akciju sabiedrības "Latvenergo" kapitāla daļu turētāja maiņu un paredzamo akciju sabiedrības "Augstsprieguma tīkls" kapitāla daļu turētāju.  Pārņemot nacionālajos tiesību aktos Eiropas Parlamenta un Padomes 2009.gada 13.jūlija Direktīvu 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu, Latvijā jāizveido tāds elektroenerģijas pārvades sistēmas operators, kas neatradīsies vertikāli integrētā energoapgādes komersanta sastāvā. Ministru kabinets **2011.gada 1.marta** sēdē atbalstīja likumprojektu „Grozījumi Elektroenerģijas tirgus likumā”, kas nosaka, ka elektroenerģijas pārvades sistēmas operators ir kapitālsabiedrība, kas neietilpst vertikāli integrēta energoapgādes komersanta sastāvā.  Likumprojekts "Grozījumi Elektroenerģijas tirgus likumā" ir apstiprināts Ministru kabineta 01.03.2011. sēdē (TA-367, protokols Nr.13 35.§). Saeima likumprojektu 24.03.2011. nodeva Tautsaimniecības, vides un reģionālās politikas komisijai. Likumprojekts Saeimā atbalstīts 1.lasījumā (12.05.2011) un atbildīgā komisija ir sagatavojusi likumprojektu skatīt 2.lasījumā.  AS „Augstsprieguma tīkls” no **2011.gada 1.augusta** tiks izdalīta ārpus koncerna „Latvenergo”.  Ņemot vērā augstāk minēto, Ekonomikas ministrija saskata nepieciešamību pagarināt rīkojuma 5.punktā minētā uzdevuma izpildes termiņu. | |
| 3. | Saistītie politikas ietekmes novērtējumi un pētījumi | | Nav attiecināms. |
| 4. | Tiesiskā regulējuma mērķis un būtība | | Ekonomikas ministrija lūdz pagarināt izpildes termiņu rīkojuma 5.punktā minētajam uzdevumam, lai nodrošinātu pilnvērtīgu un kvalitatīvu informatīvā ziņojuma sagatavošanu, balstoties uz objektīvu un vispusīgu esošās sistēmas novērtējumu, kā arī ārvalstu prakses analīzi. |
| 5. | Projekta izstrādē iesaistītās institūcijas | | Citas institūcijas nav iesaistītas |
| 6. | Iemesli, kādēļ netika nodrošināta sabiedrības līdzdalība | | Nav attiecināms. |
| 7. | Cita informācija | |  |
| **V. Tiesību akta projekta atbilstība Latvijas Republikas starptautiskajām saistībām** | | | |
| 1. | Saistības pret Eiropas Savienību | | Eiropas Parlamenta un Padomes 2009.gada 13.jūlija Direktīvas 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu prasības nacionālajos tiesību aktos tiek pārņemtas, veicot grozījumus Elektroenerģijas tirgus likumā un ar to saistītajos tiesību aktos. LR Saeima likumprojektu „Grozījumi Elektroenerģijas tirgus likumā” ir izskatījusi un apstiprinājusi pirmajā lasījumā.  Rīkojuma projektā paredzēts pagarināt darbības termiņu, kas ir saistīta ar tiesību aktos noteiktās Direktīvas/72/EK prasības - neatkarīga sistēmas operatora izveidošana - īstenošanu, kuru saskaņā ar Direktīvas 2009/72/EK 9.panta pirmo daļu un 13.pantu jāīsteno līdz 2012.gada 3.martam. Līdz ar to termiņa pagarināšana informācijas par akciju sabiedrības "Latvenergo" kapitāla daļu turētāja maiņu un paredzamo akciju sabiedrības "Augstsprieguma tīkls" kapitāla daļu turētāju sagatavošanai nerada tiesiskās sekas saistībā ar Direktīvas 2009/72/EK 49.pantā noteiktā termiņa pārkāpumu.” |
| 2. | Citas starptautiskās saistības | |  |
| 3. | Cita informācija | |  |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Ministru kabinets |
| 2. | Projekta izpildes ietekme uz pārvaldes funkcijām | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas netiks veidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas netiks reorganizētas. |
| 6. | Cita informācija | Nav. |

Anotācijas II III, IV, un VI sadaļa – nav attiecināmas.

Ministru prezidents V. Dombrovskis

Ekonomikas ministrs A.Kampars

Iesniedzējs: Ekonomikas ministrs A. Kampars

Vīza: Valsts sekretārs J.Pūce

02.06.2011. 15:17

594

J.Bunkovskis

67013170, [janis.bunkovskis@em.gov.lv](mailto:janis.bunkovskis@em.gov.lv)